อภิสิทธิ์ เวชชาชีวะ

ร้อยตรี อภิสิทธิ์ เวชชาชีวะ นายกรัฐมนตรีคนที่ 27 ของประเทศไทย
คำกล่าวโดยนายอภิสิทธิ์ เวชชาชีวะ
คำกล่าวโดยนายอภิสิทธิ์ เวชชาชีวะ.
คำปราศรัยหาเสียงเมื่อวันที่ 8 ตุลาคม พ.ศ. 2547 ที่สนามหญ้าหน้าศาลากลางจังหวัดนครศรีธรรมราช
คำปราศรัยเมื่อวันที่ 30 พฤษภาคม พ.ศ. 2550 ณ ที่ทำการพรรค หลังทราบผลพิพากษาคดียุบพรรคการเมือง พ.ศ. 2549
คำกล่าวต่อสภาผู้แทนราษฎรเมื่อ พ.ศ. 2551
คำคมเกี่ยวับ อภิสิทธิ์ เวชชาชีวะ
ก

คุณอภิสิทธิ์ เขาคิดทะลุกว่าผม ไกลกว่าผม เขามีจุดเด่นจากที่ผมรู้จัก คือมีความเป็นผู้นำที่ดีในแง่ของการเป็นนักคิดนักตัดสินใจที่เด็ดขาด เป็นนักฟังที่ดี รู้จักเลือกว่าฟังใครแล้วจะนำความคิดนั้นมาใช้หรือไม่ อย่างไร มองการณ์ไกลโดยไม่สนใจกระแสจนเกินไป ผมเองยังเอียงตามกระแสมากกว่าเขา
อย่างเช่นตอนที่พวกเราเสนอมาตรา 7 ซึ่งถูกวิพากษ์วิจารณ์ คุณอภิสิทธิ์เขามองว่าจำเป็นต้องทำขณะนั้นๆ เพื่อป้องกันไม่ให้มีการรัฐประหาร และมีอีกหลายครั้งที่เขามองเหตุการณ์ล่วงหน้า บอกกับผมและพวกเรา และมันก็เป็นตามนั้นจริงๆ
ส่วนจุดอ่อนที่มีภาพของ 'คนที่ไม่เคยทำงาน' เป็นภาพลบที่ไม่อาจแก้เป็นบวกได้ แต่แก้ให้ลบน้อยลงได้ เพราะความจริงก็คือคุณอภิสิทธิ์ได้พิสูจน์ ผลงานหลายๆ อย่างในพรรคมาแล้ว ผมเชื่อว่าถ้าเขาได้เป็นนายกฯ การทำงานเป็นทีมอย่างแท้จริงจะเกิดขึ้น ครม.จะสำคัญมากขึ้น ซึ่งผมว่าเป็นสิ่งที่ดี เพราะผมไม่เชื่อเลยว่านายกฯ ที่ดีจะต้องเก่งคนเดียว ทำคนเดียว

กรณ์ จาติกวณิช
ค

นายอภิสิทธิ์เป็นผู้นำรุ่นใหม่ที่ฉลาดและน่าประทับใจมากที่สุดคนหนึ่งในเอเชียตะวันออกเฉียงใต้ และมั่นใจว่านายอภิสิทธิ์เป็นผู้นำที่มีความสำคัญ ไม่ใช่เฉพาะแต่ประเทศไทยเท่านั้น แต่กับทั้งอาเซียน

คาริม รัสลัน
จ

อภิสิทธิ์กลับมาเป็นรัฐบาลอีกจะมีประโยชน์อะไร ประชาชนโดนทอดทิ้ง ข้าวของยิ่งแพง คอร์รัปชั่นหนักกว่าสมัยทักษิณ

จิตตนาถ ลิ้มทองกุล

ผมเองก็รู้จักอาจารย์อภิสิทธิ์ในฐานะเพื่อนร่วมงาน ยังจำได้จนถึงทุกวันนี้ ครั้งแรกที่เห็นอาจารย์อภิสิทธิ์ ก็เห็นในห้องประชุมวิชาการ ที่เรามีการ ถกเถียงปัญหาบ้านเมืองในแวดวงวิชาการ ปรากฏว่าผมเห็น เอ๊...เด็กหนุ่มคนนี้นะ คมคาย มีจุดยืนน่าสนใจ มีวิธีวิเคราะห์ มีความรู้ที่กว้าง
คน ๆ นี้ไม่ธรรมดา รู้สึกว่าไม่ธรรมดา ไม่ใช่ทั่ว ๆ ไป มานั่งในห้องประชุม พูดจาไม่ธรรมดา มันแหลมคม ลึก...แล้วก็กว้าง มีความรอบรู้ในตัวมาก แต่ที่ชอบที่สุดคือจุดยืน ฟังแล้วจุดยืนดี...ก็เริ่มไปกระซิบถามคนที่นั่งในห้องประชุม คน ๆ นี้เป็นใคร
ความโดดเด่น เป็นคนที่ปฏิภาณไว มีลำดับเหตุผลดีแล้วก็พูดเก่ง แล้วก็มีหลักการที่ไม่เอนไปเอนมาง่าย แต่ว่าไม่ปะทะซึ่งถ้าเป็นผม ผมชอบปะทะแต่เขาไม่ปะทะ ก็เป็นความเก่งความดี ผมคิดว่าถ้ามีนักการเมืองแบบนี้มาก ๆ ประเทศไทยคงดีขึ้น ก็แอบให้กำลังใจอยู่เท่านั้นเอง ถ้าหากมีนักการเมืองแบบนี้เต็มสภา ผมว่าประเทศไทยจะดีกว่านี้มาก ๆ

เจิมศักดิ์ ปิ่นทอง
บ

“เมื่อคดีนี้ถึงที่สุดแล้วก็ถือว่าคำสั่งปลดนายอภิสิทธิ์ถูกเพิกถอนไปแล้ว ที่ผ่านมาเป็นการออกคำสั่งที่รังแกกันอย่างเห็นได้ชัด แต่ต่อจากนี้ก็ถือว่านายอภิสิทธิ์พ้นขวากหนามทางการเมืองไปแล้ว”

บัณฑิต ศิริพันธ์
ป

เป็นนักการเมืองพันธุ์ใหม่ และเป็นพันธุ์ที่สังคมไทยต้องการ นักการเมืองพันธุ์ใหม่ที่สังคมไทยต้องการจะต้องมีทั้ง I.Q., E.Q. และ M.Q. I.Q. (Intelligence Quotient) = มีพลังทางปัญญา E.Q. (Emotional Quotient) = มีพลัง หรือ วุฒิสภาวะทางอารมณ์ M.Q. (Moral Quotient) = มีพลังทางศีลธรรม
สังคมปัจจุบันมีความเชื่อมโยงและสลับซับซ้อนมาก คนที่จะทำงานการเมืองจะต้องมีปัญญาเข้าใจความซับซ้อนเหล่านี้ และต้องสามารถเรียนรู้ตลอดเวลา จึงจะทำงานได้ผล ผู้ใดจะมีปัญญาเท่าใดๆ แต่ถ้าขาดวุฒิสภาวะทางอารมณ์ ก็จะไม่ประสบความสำเร็จในชีวิตและหน้าที่การงาน คนที่ปราศจากศีลธรรม (M.Q.) ย่อมนำไปสู่ความล้มละลาย ทั้งส่วนตัวและส่วนรวมที่ตนเกี่ยวข้อง นักการเมืองพันธุ์ใหม่ที่สังคมไทยต้องการ จึงควรจะมีทั้ง I.Q., E.Q. และ M.Q.

ประเวศ วะสี

เราทำงานทุกอย่างไปตามกฎหมายไม่ใช่การเล่นการเมืองในเมื่อมีเรื่องร้องเข้ามาทางประธานวุฒิสภาก็ส่งมาที่ ป.ป.ช. และ ป.ป.ช. ก็ต้องดำเนินการไปตามหน้าที่ไม่ได้เลือกปฏิบัติหากป.ป.ช.ไม่ทำก็จะโดนละเว้น ซึ่ง ป.ป.ช.ไม่ได้เลือกปฏิบัติไม่ใช่ทำแต่คดีของนักการเมืองข้างใดข้างหนึ่งพิจารณาทุกเรื่องที่มีการร้องเข้ามาอย่างกรณีที่ได้แจ้งข้อกล่าวหานายอภิสิทธิ์ เวชชาชีวะ อดีตนายกรัฐมนตรี และนายสุเทพ เทือกสุบรรณ อดีตรองนายกรัฐมนตรีในเรื่องการสลายการชุมนุมกลุ่ม นปช. ปี 2553 ก็ได้แจ้งข้อกล่าวหาไปแล้วเช่นกันอย่างไรก็ตามกรรมการป.ป.ช.ทุกคนไม่ได้รู้สึกท้อเพียงแต่เราต้องยืนยันว่าทำงานตามกฎหมายโดยไม่ได้เลือกปฏิบัติแล้วสังคมก็จะเห็นเอง

ปานเทพ กล้าณรงค์ราญ
ว

ตกลงแล้ว ใครกันแน่ไม่ยอมลงสมัครรับเลือกตั้ง ใครไปชุมนุมสร้างกระแสสนับสนุนให้ทหารออกมายึดอำนาจ ดังนั้น นายอภิสิทธิ์ อย่ามาโทษว่าเป็นเพราะคนตระกูลชินวัตร ผมว่านายอภิสิทธิ์และพวกพ้องนั้นแหละ คือตัวสร้างเงื่อนไขทำลายประชาธิปไตยสนับสนุนให้มีการยึดอำนาจ ต้องเลิกดีแต่พูด เอาดีใส่ตัวเอาชั่วใส่คนอื่นเสียที

วรชัย เหมะ
อ

20 ปีที่ผ่านมาพรรคเพื่อไทยชนะการเลือกตั้งมาตลอด ในขณะที่นายอภิสิทธิ์นำพรรคแพ้การเลือกตั้งมาตลอดเช่นกัน คนชนะจะไปลอกคนแพ้เพื่ออะไร นายอภิสิทธิ์ ไปเอาความมั่นใจมาจากไหน ถึงมากล่าวหาพรรคเพื่อไทยลอกนโยบาย ขอเรียกร้องให้ทุกฝ่ายทำการเมืองอย่างสร้างสรรค์ แข่งขันกันนำเสนอนโยบาย แล้วให้ประชาชนเป็นผู้ตัดสินใจว่า ชอบนโยบายของพรรคไหนในวันเลือกตั้ง

อนุสรณ์ เอี่ยมสะอาด

"ภาวะการนำของคุณอภิสิทธิ์เป็นแบบท้วงติง และตอบโต้(reactive) มากกว่าริเริ่มนำเสนออะไรใหม่ๆ (proactive) เพราะโดยพื้นฐานแล้ว คุณอภิสิทธิ์ ไม่ใช่คนชอบเสนออะไรที่ท้าทาย และแปลกใหม่ทางความคิด แต่ถ้ามีคนอื่นนำเสนอขึ้นมาก่อน คุณอภิสิทธิ์ จะสามารถวิพากษ์วิจารณ์ได้อย่างเป็นระบบ"

เอนก เหล่าธรรมทัศน์
ฮ

ขอเชิญท่านทำความรู้จักกับนักอุดมการณ์ผู้อาจได้ขึ้นดำรงตำแหน่งนายกรัฐมนตรีคนต่อไปของประเทศไทย อภิสิทธิ์ เวชชาชีวะ หัวหน้าพรรคประชาธิปัตย์อันเป็นพรรคการเมืองที่เก่าแก่ที่สุดในประเทศไทย เป็นหนึ่งในตัวเก็งที่อาจชนะการเลือกตั้งที่จะมีขึ้นในเดือนธันวาคม
กล่าวได้ว่าอภิสิทธิ์มีส่วนคล้ายคลึงกับ บิล คลินตัน แห่งพรรคเดโมแครตของสหรัฐฯ มากทีเดียว ข้อแตกต่างเพียงประการเดียวเห็นจะได้แก่ การที่อภิสิทธิ์ไม่ได้เติบโตขึ้นมาในประเทศที่นิยมใช้รถเทรลเลอร์กันอย่างแพร่หลายดังเช่นคลินตัน และแม้พรรคประชาธิปัตย์ จะได้รับการสนับสนุน จากชนชั้นกลางในเมืองหลวงรวมถึงชาวไทยมุสลิมในภาคใต้ของประเทศ แต่อภิสิทธิ์คงต้องใช้ความพยายามอย่างสูง เพื่อชนะใจชาวชนบท แม้ว่าเขาจะเข้าใจถึงความยากลำบากของคนเหล่านั้นเป็นอย่างดีก็ตาม"

ฮันนาห์ บีช
อ้างอิง